छत्तीसगढ़ के बाद मायावती राजस्थान की जनसभाओं को संबोधित करेंगी। राज्य में 7 दिसंबर को चुनाव होने हैं। उसके पहले मायावती पूरे प्रदेश में आठ बड़ी रैलियां करेंगी। मध्य प्रदेश में मायावती की 10-12 रैलियां प्रस्तावित हैं। राजस्थान और मध्य प्रदेश सहित मिजोरम में बीएसपी अकेले चुनाव लड़ रही है। तेलंगाना में बीएसपी ने 20-25 सीटों पर अपने उम्मीदवार उतारे हैं। यहां पर मायावती की पवन कल्याण की पार्टी जन सेना पार्टी से गठबंधन की बात चल रही है। मायावती का सारा जोर अभी छत्तीसगढ़, राजस्थान और मध्य प्रदेश है इसलिए फिलहाल उन्होंने मिजोरम और तेलंगाना में कोई रैली तय नहीं है। हालांकि सूत्रों ने बताया कि पांचों राज्यों में उनकी 30 रैलियां प्रस्तावित हैं।